**Yozef Siqer-Qronski** (slovak. Jozef Cíger-Hronský) — Slovak yazıçı, dramaturq, müəllim, publisist, katib və Matisa Slovakiyanın liderlərindən biri.

Bioqrafiya
----------

1910-cu ildə dövlət məktəbini bitirdikdən sonra 1914-cü ilə qədər Levitesdəki Macarıstan Pedaqoji Texnikumunda təhsil almışdır. Sonra orada dərs verir.

Birinci Dünya müharibəsində, 1917-1918-ci illərdə İtaliya cəbhəsində piyada kimi xidmət etmişdir.

Daha sonra 1928-ci ildən 1945-ci ilə qədər o, uşaq jurnalı olan Slniečko (The Sun) redaktoru vəzifəsində çalışmışdır. 1933-cü ildə Matisa Slovakiyanın katibi olur, daha sonra 1940-cı ildə onun rəhbəri olur, 1945-ci ilə qədər bu vəzifədə qalır.

1930-cu illərin sonlarında Qlinkov Slovakiya Xalq Partiyasına qoşulur. 1944-cü ildə Slovakiya Milli üsyanından sonra həbs olunur, lakin bir müddət sonra həbsdən azad edilir.

Birinci Slovakiya Respublikasının məğlubiyyətindən sonra təqiblərdən qorxaraq Avstriyaya, daha sonra İtaliyaya mühacirət edir və nəhayət Argentinada məskunlaşır və burada toxuculuq fabrikində dizayner kimi çalışır.

Argentinada olarkən Slovak Matisanın xarici formasını qurur (Xarici Slovak Matica). O, xaricdə Slovakiya Milli Şurasının sədri və Xaricdə Slovakiya Yazıçıları və Rəssamları Assosiasiyasının fəxri sədri olmuşdur.

1960-cı ildə Argentinada vəfat edib.

1989-cu il Məxməri İnqilabdan sonra onun qalıqları Çexoslovakiyaya aparılır, daha sonra 1993-cü ildə Martindəki Xalq qəbiristanlığında təntənəli şəkildə yenidən dəfn edilir.

Yaradıçılıq
-----------

Yozef Siqer-Qronski lirik nəsr adlanan nəsrin nümayəndəsidir. O, Slovakiyanın ən sevimli uşaq yazıçılarından biridir.

O, 1920-ci illərdə nasir kimi debüt etmişdir.

Yozef Siqer-Qronskinin ən məşhur əsəri müəllifin slovaklar haqqında mif yaratmağa çalışdığı "Yozef Mak" romanıdır. O, heyvanlar haqqında nağılları ("Cəsur dovşan", "Afrikada igid dovşan", "Budkaçik və Dubkaçik", "Üç ağıllı uşaq") ilə məşhurlaşıb. O, uşaqlar üçün ilk bədii və tarixi Slovak əsərinin - "Şahinçi Tomas" hekayəsinin müəllifidir.

Yazıçının əsərləri bir çox dillərə, o cümlədən ingilis, alman, polyak, rus dillərinə tərcümə olunub.

Seçilmiş əsərlər
----------------

* 1923 — *U nás* (nağıllar toplusu)
* 1925 — *Domov* (nağıllar toplusu)
* 1927 — *Žltý dom v Klokočove* (roman)
* 1929 — *Medové srdce* (nağıllar toplusu)
* 1930 — *Proroctvo doktora Stankovského* (roman)
* 1932 — *Chlieb* (roman)
* 1932 — *Podpolianske rozprávky* (nağıllar toplusu)
* 1933 — *Jozef Mak* (roman)
* 1933 — *Tomčíkovci* (nağıllar toplusu)
* 1934 — *Sedem sŕdc* (roman)
* 1938 — *Jarný vietor a iné rozprávky*

* 1939 — *Na krížných cestách* (roman)
* 1940 — *Cesta slovenskou Amerikou* (səyahət qeydləri)
* 1940 — *Pisár Gráč* (roman)
* 1944 — *Na Bukvovom dvore* (roman)
* 1944 — *Šmáková mucha* (roman)
* 1947 — *Tri listy*
* 1947 — *Predávač talizmanov Liberius Gaius od Porta Colina* (roman)
* 1948 — *Andreas Búr Majster* (roman)
* 1960 — *Svet na trasovisku* (roman)
* 1997 — *Pohár z brúseného skla* (nağıllar toplusu)

### Dramaturgiya

* 1926 — *Firma Moor*
* 1929 — *Červený trojuholník*
* 1929 — *Návrat*

### Uşaqlar və gənclər üçün

* 1924 — *Najmladší Závodský*
* 1925 — *Kremnické povesti*
* 1926 — *Janko Hrášok*
* 1928 — *Pod kozúbkom*
* 1930 — *Smelý Zajko*
* 1931 — *Smelý Zajko v Afrike*
* 1931 — *Zakopaný meč*
* 1932 — *Budkáčik a Dubkáčik*
* 1932 — *Sokoliar Tomáš*
* 1932 — *Brondove rozprávky*

* 1932 — *Zábavky strýca Kurkovského*
* 1933 — *Zlatý dážď*
* 1934 — *Zlaté hodinky*
* 1935 — *Strýcovo vrtielko*
* 1936 — *Tri rozprávky*
* 1937 — *Zlatovlasá sestra*
* 1939 — *Budatínski Frgáčovci*
* 1940 — *Tri múdre kozliatka*
* 1941 — *Traja bratia*

İstinadlar
----------

1. 1 2  Jozef Cíger Hronský // Brockhauz Ensiklopediyası (alm.). / Hrsg.: Bibliographisches Institut & F. A. Brockhaus, Wissen Media Verlag
2. 1 2  *Bibliothèque nationale de France* Jozef Cíger Hronský // BnF identifikatoru (fr.): açıq məlumat platforması. 2011.

Mənbə
-----

* Jozef Cíger Hronský (slovak.)